Η **Σάμη** είναι κωμόπολη η οποία βρίσκεται στη Κεφαλονιά. Είναι το μεγαλύτερο λιμάνι του νησιού και τουριστικό κέντρο. Σύμφωνα με την απογραφή του 2011, η Σάμη έχει 1.025 κατοίκους. Η Σάμη είναι έδρα του δήμου Σάμης (2.341 κάτοικοι το 2011) στην οποία ανήκουν ο Καραβόμυλος (385 κάτ.), τα Γριζάτα (362 κάτ.),το Διγαλέτο (316 κάτ.) και τα Πουλάτα (142 κάτ.). Βρίσκεται στην ανατολική ακτή του νησιού, στο βάθος κόλπου ο οποίος σχηματίζει ασφαλές λιμάνι, απέναντι από την Ιθάκη. Απέχει από το Αργοστόλι 22 χιλιόμετρα.

Ιστορία
-------

Η ακρόπολη της Σάμης
Στη θέση του σημερινού οικισμού έχουν βρεθεί υπολείμματα κατοίκησης από την Πρωτοελλαδική περίοδο. Στον λόφο Κράνης στους Άγιους Θεόδωρους, έχουν βρεθεί λείψανα μυκηναϊκού οικισμού. Στα γεωμετρικά χρόνια εντοπίζονται οι απαρχές μιας πόλης κράτους. Η αρχαία Σάμη ήταν μια από τις τέσσερις πόλεις-κράτη της Κεφαλονιάς (οι άλλες ήταν η Κράνη, οι Πρόννοι και η Πάλη) και ήλεγχε το ανατολικό τμήμα του νησιού. Όπως και οι άλλες πόλεις του νησιού, ήταν αυτόνομη και έκοβε δικό της νόμισμα. Στις δύο φυσικές οχυρές θέσεις που διαθέτει, δύο λόφοι στα ανατολικά του σύγχρονου οικισμού, βρισκόταν η οχυρωμένη ακρόπολη και η κλασική πόλη, η οποία είναι κτισμένη σε μεγάλα τετράγωνα. Τα οχυρωματικά έργα σώζονται μέχρι σήμερα και αποτελούν χαρακτηριστικό παράδειγμα οχυρώσεων των κλασσικών και ελληνιστικών χρόνων. Θεμέλια κτιρίου που έχουν ταυτιστεί με ναό βρίσκονται στη θέση Αλποβούνι.

Η Σάμη κατακτήθηκε ύστερα από πολιορκία το 188 π.Χ. από τους Ρωμαίους, οι οποίοι έτσι κατέκτησαν όλη την Κεφαλονιά. Επί των ρωμαϊκών χρόνων, η Σάμη ακμάζει ξανά. Το λιμάνι μετακινείται στη θέση Λουτρά και οχυρώνεται. Στη Σάμη κατασκευάζονται δημόσια οικοδομήματα, λουτρικές εγκαταστάσεις, κοινωφελή έργα και πολυτελείς ιδιωτικές κατοικίες με ψηφιδωτά. Από τα τέσσερα νεκροταφεία της προέρχονται πλούσια και εντυπωσιακά ευρήματα. Από εκείνη τη περίοδο σώζεται το Ρακόσπιτο, το οποίο μάλλον ήταν λουτρό. Η πόλη παρήκμασε και τελικά εγκαταλήφθηκε εξαιτίας των πειρατικών επιδρομών κατά τον 5ο και 6ο μ.Χ. αιώνα και των σεισμών. Ο παράλιος οικισμός επανεμφανίσθηκε τον 18ο αιώνα με την ονομασία «ρίβα της Σάμος» .

Αθλητισμός
----------

### ΑΟ Σάμης

Ο Αθλητικός Όμιλος Σάμης (Α.Ο.Σ. ή Α.Ο. Σάμης) είναι ερασιτεχνική ποδοσφαιρική ομάδα που ανήκει στην Ε.Π.Σ.Κ.Ι.(Ένωση Ποδοσφαιρικών Σωματείων Κεφαλληνίας και Ιθάκης) με αριθμό μητρώου στην Ε.Π.Ο. 3978 και έχει ως σύμβολο την τρίαινα. Τα χρώματα της ομάδας είναι το μπλε και το άσπρο. Έχει έδρα στην περιοχή της Σάμης και συγκεκριμένα η έδρα της βρίσκεται στην περιοχή Καραβόμυλος. Αγωνίζεται στο γήπεδο Δ.Α.Κ. Αργοστολίου. Ιδρύθηκε το 1983 και από τότε συμμετέχει στις ερασιτεχνικές κατηγορίες της Ε.Π.Σ.Κ.Ι. με το ανδρικό τμήμα αλλά και με τα παιδικά τμήματα του συλλόγου. Ο Αθλητικός Όμιλος Σάμης αποτελείται από: ποδοσφαιρικά τμήματα υποδομής, ομάδα μπάσκετ (ανδρών) και τμήμα τένις. Η ανδρική ομάδα ποδοσφαίρου τη σεζόν 2012-2013 συμμετείχε στην Α' Ερασιτεχνική Κατηγορία Κεφαλονιάς και Ιθάκης.

Παραπομπές
----------

1. 1 2  Τέως Δήμος Σάμης[*νεκρός σύνδεσμος*]. Επιμελητήριο Κεφαλονιάς & Ιθάκης
2. ↑  «Απογραφή Πληθυσμού-Kατοικιών 2011 (μόνιμος πληθυσμός)». *www.statistics.gr*. Ανακτήθηκε στις 1 Αυγούστου 2017.
3. 1 2  Πέτρος Καλλιγάς (10 Δεκεμβρίου 1995) H αρχαία Kεφαλληνία Αρχειοθετήθηκε 2012-11-13 στο Wayback Machine. 7 ημέρες, Καθημερινή
4. 1 2  Ανδρέας Σωτηρίου, Ελένη Παπαφλωράτου Σάμη Κεφαλονιάς Αρχειοθετήθηκε 2016-03-04 στο Wayback Machine. Υπουργείο Πολιτισμού και Αθλητισμού
5. ↑  «Ο Αθλητικός Όμιλος Σάμης στην ΕΠΣΚΙ». epski.gr.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Σάμης |
| --- |
|  |
| Δημοτική Ενότητα Ερίσου | 
* Αγία Σοφία
* Αγριλιάς
* Αντιπάτα
* Άσος
* Αστερίδα (νησίδα)\*
* Βαρύ
* Βασιλικιάδες
* Βεντουράτα
* Βιγλί
* Γερμενάτα
* Δεφαρανάτα
* Δραπανίτικα
* Ευρετή
* Καρυά
* Κατσαράτα
* Κοθρέας
* Κοκολάτα
* Κομιτάτα
* Κονιδαράτα
* Μάγγανος
* Μαρκουλάτα
* Ματσουκάτα
* Μεσοβούνια
* Νεοχώρι
* Πατρικάτα
* Πλαγιά
* Τζαμαρελλάτα
* Τουλιάτα
* Τσελεντάτα
* Φισκάρδο
* Χαλικερή
* Ψιλιθριάς
 |
|  |
| Δημοτική Ενότητα Πυλαρέων | 
* Αγία Ευφημία
* Αντυπάτα
* Άπασα (νησίδα)\*
* Γηρόβαρης (νησίδα)\*
* Διβαράτα
* Δρακοπουλάτα
* Καλόγηρος (νησίδα)\*
* Λαμπρινός (νησίδα)\*
* Λουκάτα
* Μακρυώτικα
* Μόδι (νησίδα)\*
* Ξηροπόταμος
* Πεταλάς (νησίδα)\*
* Πίστρος (νησίδα)\*
* Πράσο (νησίδα)\*
* Σοφία (νησίδα)\*
* Σωρός (νησίδα)\*
* Τσακαλονήσι (νησίδα)\*
* Φερεντινάτα
* Φίλιππος (νησίδα)\*
 |
|  |
| Δημοτική Ενότητα Σάμης | 
* Άγιος Νικόλαος
* Γριζάτα
* Διγαλέτο
* Κουλουράτα
* Καραβόμυλος
* Πουλάτα
* Σάμη
* Χαλιωτάτα
 |
|  |
| 
* Έδρα: Σάμη
* \* (Οικισμοί με μη μόνιμο πληθυσμό)
 |

 |